laion/Wikipedia-Exotic huggingface dataset:
ראש ממשלת ארמניה

ראש ממשלת ארמניה (בארמנית: Հայաստանի Հանրապետության վարչապետ) הוא ראש הממשלה והשר הבכיר ביותר ברשות המבצעת של ארמניה. הוא נדרש על ידי החוקה "לקבוע את הכיוונים העיקריים של מדיניות הממשלה, לנהל את פעילות הממשלה ולתאם את עבודת חברי הממשלה." כמו כן, על פי החוקה, ראש הממשלה וראשי מועצת הביטחון, קובעים את הכיוונים העיקריים של מדיניות המדינה בנושאי ביטחון. תחת חוקת 2015 החדשה, ראש הממשלה הוא המשרה החזקה והמשפיעה ביותר בפוליטיקה הארמנית. ראש הממשלה ממונה על ידי נשיא ארמניה, אך ניתן לפטרו על ידי הצבעה של אי-אמון בתוך הפרלמנט. במשאל עם חוקתי שנערך ב-2015, האזרחים הצביעו בעד העברת ארמניה למשטר פרלמנטרי. תפקיד ראש הממשלה הוקם לראשונה ב-1918, עם הקמת הרפובליקה הראשונה של ארמניה. התפקיד התרוקן מתוכן עם שילוב הרפובליקה של ארמניה אל תוך הרפובליקה הסובייטית הסוציאליסטית הפדרטיבית של ארמניה. כאשר הכריזה ארמניה על עצמאותה ב-1991, הוקם שוב משרד ראש הממשלה. ראשי ממשלה מדיה וקבצים בנושא ראש ממשלת ארמניה בוויקישיתוף אתר האינטרנט הרשמי של ראש ממשלת ארמניה אתר האינטרנט הרשמי של ממשלת ארמניה (בארמנית) סקירה היסטורית – ראשי ממשלה לשעבר – אתר ממשלת הרפובליקה של ארמניה LLC, Helix Consulting. "Constitution of the Republic of Armenia – Library – The President of the Republic of Armenia [the official site]". www.president.am. Armenian PM Hovik Abrahamyan resigns after weeks of unrest, The Guardian Ex-Mayor of Yerevan Karen Karapetyan Is Appointed As Armenian PM, sputniknews.com "Armenia's Ruling Party 'Open' To Opposition Candidates For PM". RadioFreeEurope/RadioLiberty. "Lawmakers Approve Sarkisian As Armenia's PM Despite Countrywide Protests". RadioFreeEurope/RadioLiberty. Hairenik. "Breaking: Serge Sarkisian Resigns as Prime Minister". The Armenian Weekly.
מייקל קייג'

מייקל ג'רום קייג' (באנגלית: Michael Jerome Cage; נולד ב-28 בינואר 1962) הוא כדורסלן עבר אמריקאי בליגת ה-NBA, וכיום שדרן עבור אוקלהומה סיטי ת'אנדר. קייג', פאוור פורוורד וסנטר בגובה 2.06 מטר ששיחק באוניברסיטת המדינה של סן דייגו, הוא מלך הריבאונדים והשני ברשימת הקלעים הגדולים בתולדות קבוצת הכדורסל של האוניברסיטה. הוא היה הבחירה ה-14 בדראפט ה-NBA של שנת 1984. הוא שיחק 15 עונות ב-NBA (בשנים 1984–2000) במדי חמש קבוצות: לוס אנג'לס קליפרס, סיאטל סופרסוניקס, קליבלנד קאבלירס, פילדלפיה 76' וניו ג'רזי נטס. בשנת 1988, כשחקן הקליפרס, הוביל את הליגה בריבאונדים, עם ממוצע של 13.0 למשחק. הוא התחרה על התואר עם צ'ארלס אוקלי, ששיחק בשיקגו בולס באותה תקופה. על קייג' היה להשיג 28 ריבאונדים במשחק האחרון של העונה על מנת לעקוף את אוקלי ולזכות בתואר. הוא סיים את אותו משחק עם 30 ריבאונדים. הוא מחזיק בממוצעים של 7.3 נקודות ו-7.6 ריבאונדים למשחק לאורך הקריירה שלו. קייג' החזיק בשיא ניסיונות הקליעה משלוש מבלי לקלוע (0–25) עד שזאזה פאצ'וליה הגיע ל-0–26 במהלך עונת 2017/2018. לקייג' ולאשתו ג'ודי שלושה ילדים. לאחרונה נבחר לחבר היכל התהילה של ארקנסו. בתו הבכורה, אלקסיס, היא שחקנית כדורעף בקבוצת הכדורעף של אוניברסיטת המדינה של סן דייגו. ב-17 בספטמבר 2014, הכריזה אוקלהומה סיטי ת'אנדר שקייג' יצטרף לצוות הפרשנים שלהם, במקום גראנט לונג. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA Canepa, Nick (25 בפברואר 2011). "According to Cage, SDSU a strong enough 'team' to conquer Jimmer". The San Diego Union-Tribune. נבדק ב-26 בפברואר 2011. {{cite news}}: (עזרה) "CLIPPERS: Catching up with Michael Cage – 8/9/11". nba.com. אורכב מ-המקור ב-31 במאי 2013. נבדק ב-6 בדצמבר 2011. {{cite web}}: (עזרה) "Michael Cage to Join Thunder Broadcast Team". thunder.nba.com. 17 בספטמבר 2014. נבדק ב-3 באוקטובר 2014. {{cite web}}: (עזרה)
רולאן ביקוב

רולאן ביקוב (קארדאנובסקי) (ברוסית: Ролан Антонович Быков; בפולנית: Rołan Bykow; ‏ 12 בנובמבר 1929 – 6 באוקטובר 1998) היה שחקן ובמאי תיאטרון וקולנוע רוסי וסובייטי יהודי. זכה בפרס ברית המועצות בשנת 1986 ובשנת 1990 הוענק לו תואר האמן העממי של ברית המועצות. רולאן ביקוב נולד בקייב במשפחה יהודית. אביו סמיון מויסייביץ' קארדאנובסקי (יהודי מפולין) היה חייל בצבא האדום, ששירת תחת פיקודו של סמיון בודיוני והיה בעל השם הבדוי אנטון ביקוב. אמו אלה סיטנאקובסקי, הייתה שחקנית יהודייה מאוקראינה. את כישרון המשחק ירש מאימו השחקנית ואת החריצות והשאפתנות ירש מאביו. הוריו התגרשו זמן קצר לאחר תחילת נישואיהם ולהם שני בנים שגדלו אצל אמם. בין השנים 1937–1947 למד בבית ספר במוסקבה בחוג תיאטרון. אז כתב יצירות רבות. הוא הכין מיני-מופעים אותם הציג בחצר בית הספר והזמין את ידידיו ומוריו לצפות בהם. הכישרון הרב שלו התבלט כבר בתקופה זו. עם זאת, הוא לא התקבל לאקדמיה הרוסית לאומנויות התיאטרון גיטיס. בין השנים 1947–1951 למד בבית הספר הגבוה לתיאטרון שציוקין. בין השנים 1951–1959 שיחק ושימש כבמאי בתיאטרון הנוער הרוסי, תיאטרון 'הצופה הצעיר'. בין השנים 1951–1953 פתח רולאן תיאטרון חובבים, והופעת האולפן "אהבה שכזו" הפכה לכרטיס הביקור שלו ולבסוף נתנה לגיטימציה לקיומו של תיאטרון מסוג זה. בין השנים 1959–1960 שימש ביקוב כמנהל בתיאטרון לנקום בלנינגרד. בשנת 1959 מילא ביקוב את התפקיד הראשי במחזה "המעיל" של ניקולאי גוגול בבימוי אלכסיי באטלוב (אנ'). הסרט עורר תגובות מעורבות בקרב המבקרים. בין השנים 1960–1990 עבד באולפני מוספילם שם התנסה בתפקיד שחקן ובמאי. סרטו הראשון כבמאי נקרא "שבע מטפלות". סרט זה עסק בפסיכולוגיה של הילד. את רוב כישרונו ניתב רולאן לקולנוע ילדים. ביקוב היה פעיל מאוד ושיחק ביותר מ-100 סרטי קולנוע ויותר מ-10 סרטים כבמאי. הסרטים המפורסמים ביותר שלו כבמאי: "איבוליט 66" (1966), "תשומת לב, צב" (1969), "דחליל" (1983), וכשחקן: "הקומיסרית" (1967), "אנדרי רובליוב" (1969), "בדיקת בכבישים" (1971).  הוא לימד בקורסים הנחשבים ביותר לתסריטאים ובמאים. בין השנים 1986–1990 היה מזכיר האיגוד לאנשי הקולנוע בברית המועצות. ביקוב היה נשוי במשך 15 שנים ללידיה קניזבה, שחקנית. לא נולדו להם ילדים, אך הם אימצו את הילד אולג. אשתו השנייה היא השחקנית ילנה סנייבה (רו'). רולאן ביקוב נפטר ב-6 באוקטובר 1998 במוסקבה, מסרטן הריאות. הוא נטמן בבית העלמין נובודוויצ'יה. מדיה וקבצים בנושא רולאן ביקוב בוויקישיתוף רולאן ביקוב, במסד הנתונים הקולנועיים IMDb (באנגלית) רולאן ביקוב, באתר AllMovie (באנגלית) רולאן ביקוב, במסד הנתונים הקולנועיים KinoPoisk (ברוסית) רולאן ביקוב, באתר MusicBrainz (באנגלית) אתר המציג תמונות המשפחה רולאן ביקוב, באתר "Find a Grave" (באנגלית) "Как Ролан Быков снимал свой первый фильм "Семь нянек" и почему женщины были от него без ума?". ТВ Центр - Официальный сайт телекомпании (ברוסית). נבדק ב-2018-05-11.
ולדימיר טוקמקוב

ולדימיר טוקמקוב (ברוסית: Владимир Тукмаков;‏ נולד ב-5 במרץ 1946) הוא שחמטאי סובייטי-יהודי-אוקראיני. ולדימיר טוקמקוב נולד באודסה שבברית המועצות (כיום באוקראינה) והתחיל לשחק שחמט בגיל שבע. בשנים 1972-1966 טוקמקוב הוביל את נבחרת ברית המועצות לניצחונות באליפות העולם לסטודנטים ובתקופה זו זכה ב-9 מדליות זהב (אישיות וקבוצתיות). בשנים 1973, 1983 ו-1989 הוא היה חבר בנבחרת ברית המועצות שזכתה באליפות אירופה בשחמט לנבחרות (זכה ב-3 מדליות זהב קבוצתיות ו-2 אישיות). בשנת 1970 הוא סיים במקום השני בתחרות בינלאומית בבואנוס איירס (זכה רוברט פישר), בשנת 1973 סיים במקום שני בתחרות בינלאומית מדריד (זכה אנטולי קרפוב), בשנת 1974 זכה במקום הראשון בתחרות בינלאומית אמסטרדם, בשנת 1978 סיים במקום הראשון בתחרות בינלאומית בווילנה, בשנת 1982 סיים במקום שני בתחרות בינלאומית בירוואן (זכה ארתור יוסופוב), בשנת 1990 חלק מקום ראשון בתחרות בינלאומית באמסטרדם, במשותף עם יהודית פולגאר. בשנת 1988 בתחרות שחמט מהיר בספרד הוא חלק מקום ראשון עם אנטולי קרפוב. טוקמקוב השתתף מספר פעמים באליפות ברית המועצות בשחמט וסיים במקום השני ב-1970 (זכה ויקטור קורצ'נוי), 1972 (זכה מיכאל טל) ובשנת 1983 (זכה אנטולי קרפוב). טוקמקוב היה מאמן נבחרת אוקראינה בשנים 2011-2004 בתקופה זו היא זכתה פעמיים באולימפיאדת השחמט ובשנת 2009 סיימה שלישית באליפות העולם. 1970 - אמן בינלאומי 1972 - רב-אמן. בשנת 1984 השתתף טוקמקוב באולימפיאדת שחמט: מדיה וקבצים בנושא ולדימיר טוקמקוב בוויקישיתוף ולדימיר טוקמקוב, באתר צ'סגיימס (באנגלית) ולדימיר טוקמקוב, באתר פיד"ה (באנגלית) ריאיון עם טוקמקוב (ברוסית) Tukmakov, Vladimir - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
הסנאט הירדני

הסנאט הירדני הוא הבית העליון של הפרלמנט של ירדן. חברי הסנאט ממונים על ידי מלך ירדן ובידו גם לפטרם. ישיבות הסנאט מתנהלות במקביל לישיבות אספת הנבחרים, ובמקרה של פיזור אספת הנבחרים, משעה הסנאט את פעילותו. על פי חוקת ירדן, מספר החברים בסנאט לא יעלה על מחצית מספר החברים באספת הנבחרים של ירדן. לפני מלחמת העצמאות כיהנו בסנאט עשרה חברים. לאחר המלחמה, לאור ההשתלטות על הגדה המערבית, הורחב הסנאט ל-20 חברים, כאשר המטרה הייתה שיהיו 10 נציגים מעבר הירדן ועשרה מהגדה המערבית. בפועל, מינה עבדאללה באפריל 1950 13 עבר ירדנים ושבעה נציגים מהגדה המערבית. בשנות ה-50 כיהנו בסנאט 20 חברים. בשנת 1973 מנה הסנאט 30 חברים, מחציתם פלסטינים. בסוף 1974 הקטין חוסיין את מספר הפלסטינים בסנאט לשבעה. בשנת 1989 הוגדל הסנאט ל-40 חברים. משך הכהונה של חבר הסנאט הוא ארבע שנים, וניתן למנות אדם למספר כהונות. עד 1955 הייתה הכהונה בסנאט למשך שמונה שנים. חברי הסנאט נדרשים לעמוד בכל התנאים הנדרשים מחברי אספת הנבחרים, כמו אזרחות ירדנית ללא אזרחות נוספת, ובנוסף נדרשים להיות בני 40 ומעלה ועומדים בקריטריון של שירות למען רווחת האומה. בתנאי זה עומדים למשל מי שכהנו שתי קדנציות בבית הנבחרים, ראשי ממשלה, שרים ושגרירים. חברי הסנאט ממונים על ידי המלך, שלא אחת ניצל את סמכותו למנות, לפטר ולפזר את הסנאט. למשל, באפריל 1950 פיזר עבדאללה את הסנאט, לקראת מינוי סנאט חדש עם ייצוג לגדה המערבית. בנובמבר 1951 פיזר טלאל את הסנאט בגלל שחמישה מחבריו התנגדו למדיניות החוץ שלו. יושב ראש הסנאט ממונה על ידי המלך לתקופה של שנתיים, שניתן להארכה. יושבי ראש הסנאט היו כמעט תמיד ראשי ממשלה לשעבר. יושבי ראש הסנאט היו: תאופיק אבו אל-הודא, 1947-1951 אבראהים האשם, 1951-1955 סעיד אל-מופתי, 1956-1959, 1961-1963, 1964-1974 סמיר א-ריפאעי, נובמבר 1959 - אוקטובר 1961, יולי - נובמבר 1963 בהג'ת א-תלהוני, מדצמבר 1974 - 1983 אחמד א-לווזי, 1984-1997 זיד א-ריפאעי, 1997-2009 טאהר אל-מסרי, 2009-2012 עבד א-ראוף א-רוואבדה, 2013-2015 פייסל אל-פאיז, 2015 פוליטיקה של ירדן בתי מחוקקים לפי מדינה אתר האינטרנט הרשמי של הסנאט הירדני (בערבית ובאנגלית) Modern Jordan, page 44 עבדאללה פיזר את הסנט שלו, חרות, 17 באפריל 1950 עבדאללה מינה את הסנאט, על המשמר, 19 באפריל 1950 תיקוני חוקה בירדן, חרות, 28 בספטמבר 1955 חוסיין ביצע חילופי גברי במימשלו ומינה צוות יועצים חדש לחצרו, דבר, 22 באוגוסט 1973 הוקטן מספר הפלשתינים בסנאט החדש בירדן, מעריב, 1 בדצמבר 1974 שפי גבאי, יוקם סנאט חדש, מעריב, 24 בנובמבר 1989 Constitutions of the World, page 147 Who's who in the Jordanian Parliament, 2003, page 72 פיזור הסנאט בעבה"י צעד לקראת הסיפוח, דבר, 18 באפריל 1950 פוזר הסנאט הירדני, הַבֹּקֶר, 30 באוקטובר 1951 Previous Councils, The Jordanian Senate ערך זה הוא קצרמר בנושא ירדן. אתם מוזמנים לתרום לוויקיפדיה ולהרחיב אותו.
יוסף ארליך

יוסף אֶרליך (ביידיש: ערליך) (14 בדצמבר 1908 – 13 בנובמבר 1983) היה סופר יידי ועברי ישראלי. יוסף ארליך נולד בעיירה כשאנוב שבגליציה, אוסטריה (ולימים בפולין) וגדל בעיירה ווֹלבּרוֹם. למד בחדר, ובמשך 7 שנים בבית ספר יסודי פולני, לאחר מכן למד בכוחות עצמו. משנת 1926 פרסם מאמרים וסיפורים בכתבי העת היידיים בפולין. משנת 1933 היה פעיל ציוני, והיה ממארגני הכשרה ציונית במקום. באותה שנה עלה לארץ ישראל. בישראל פרסם מאמרים וסיפורים בלעצטע נייעס, דבר ובבמות נוספות. פרסם ספרים ביידיש. חלק מספריו תורגמו לעברית, וחלקם (כמו "ההרריים") תורגם ישירות מכתב היד היידי. בספריו הוא מתאר את החיים והדמויות של יהדות פולין כפי שהוא הכיר. עם זאת גם תיאר את ההווי של חיי העולים בישראל. בספרו "ההרריים" (יצא במסגרת הספריה לעם) תיאר את חיי העולים מכורדיסטן במעברה הדמיונית "נטור"; לשם כתיבת ספרו זה נעזר באנשי העדה ובמומחים שעזרו לו להבין את שפת ה"תרגום" של יהודי כורדיסטן. ארכיונו, המכיל בין היתר התכתבויות, טיוטות ותצלומים, שמור בספרייה הלאומית . וואָלבראָם [תל אביב : חמו"ל, תש"ך-]. (1963) (עם הקדמה של דב סדן) שבת, תל אביב : המנורה, תש"ל. (1970) (תורגם לעברית, אנגלית, צרפתית וגרמנית). טריט אין געסל, תל אביב : פארלאג י.ל. פרץ, תשל"ב. אויפֿן ראַנד פֿון מדבר, נאָוועלן, תל אביב : המנורה, תשל"ז 1977. דויער, ראָמאַן, תל אביב : המנורה, תשל"ח. (1978) געזאַמלטע שריפֿטן, (פֿינף בענד: 1. דער אָנהייב; 2. טאָל און באַרג; 3. בײַ זיך; 4. אויף אייגנס; 5. דאָס שטעטל), תל אביב : המנורה, תשמ"ב (1982). דער רײַכער דלפֿון, תל אביב : ישראל בוך, תשמ"ד 1984 יוסף ארליך, טוב הארץ, תרגם מכתב יד והקדים דב סדן, תל אביב, נ' טברסקי, תשי"ב, 1951, (103 עמודים). ההררים, תל אביב : עם עובד (ספריה לעם), תשכ"ב 1961. דמעות גיל, רמת גן : מסדה, 1967. בין הסימטאות, תל אביב : עקד, תשל"ח. (1978) אופקים בוערים, תל אביב : עקד, תשל"ט 1979. דמויות, ירושלים : קריית ספר, תשכ"א. (1961) עד האחרון, רמת גן : מסדה, 1970. לחופו של ים, רמת גן : מסדה, (c1971) המהלך על כלונסאות, תל אביב : עקד, תשל"ו 1975. מרחקים קרובים, תל אביב : הוצאת צ’ריקובר, 1975. שבת, מיידיש : פנחס אורן, הקדמה דב סדן, המנורה, תשמ"ד, 1984. כּל כּתבים, תל אביב : עקד, תשמ"ז 1987. קימא, תל אביב : עקד, תשל"ז. "ערליך, יוסף", לעקסיקאן פון דער נייער יידישער ליטעראטור, כרך 7, ניו יורק 1968. יוסף ארליך, דף שער בספרייה הלאומית ארכיון יוסף ארליך, בספרייה הלאומית
American Life (שיר)

American Life (בעברית: חיים אמריקאים) הוא סינגל של הזמרת מדונה מתוך אלבומה, American Life. השיר יצא לאור כסינגל הראשון מהאלבום ב-8 באפריל 2003, על ידי חברות התקליטים האחים וורנר ומאבריק רקורדס. הביקורות שהופנו כלפי השיר היו שליליות ברובן ובגללן הצלחת השיר בארצות הברית הייתה מזערית, כאשר הצליח להגיע בשיאו אל המקום ה-37 במצעד הבילבורד הוט 100. השיר נכתב, הולחן והופק על ידי מדונה ומירווה אחמדזאי. מבחינה לירית, השיר מדבר על התפיסה הפוליטית והדתית של מדונה. היא מעבירה ביקורת על הרדידות של החיים המודרניים ועל החלום האמריקאי במהלך נשיאותו של ג'ורג' בוש. כלפי השיר הופנו ביקורות שליליות ממבקרי המוזיקה, אשר ביקרו את הראפ של מדונה בשיר ואף מגזין בלנדר דירג את השיר במקום ה-9 ברשימת השירים הגרועים ביותר אי פעם. השיר זכה להצלחה רבה בעולם כאשר הגיע למקום הראשון בקנדה, בדנמרק, באיטליה ובשווייץ, למקום השני בהממלכה המאוחדת, ולעשירייה הראשונה באוסטרליה, שם השיר הגיע למעמד זהב. בארצות הברית השיר זכה להצלחה פחותה כאשר הגיע למקום ה-37 בלבד במצעד הבילבורד הוט 100. לשיר יצאו שני וידאו קליפים בבימויו של הבמאי השוודי יונס אוקרלונד. בקליפ הראשון מדונה מנחה תצוגת אופנה צבאית אשר בסופה מושלך רימון יד על ג'ורג' בוש. לפני יציאתו, הקליפ עורר מחלוקת בנוגע להשלכותיו הפוליטיות, הגזעיות והדתיות והוביל את מדונה לפרסם הודעה המסבירה את תפיסתה. לאחר הפלישה לעיראק ביטלה מדונה את הוצאתו של הקליפ המקורי, בגלל האקלים הפוליטי של המדינה באותה התקופה והוציאה גרסה חלופית, שמציגה אותה על רקע דגלים מרחבי העולם כולל דגל ישראל. השיר בוצע במהלך סיבוב ההופעות "Re-Invention World Tour", ובמיני סיבוב ההופעות "Madonna: Tears of a Clown". מדיה וקבצים בנושא American Life בוויקישיתוף מידע על היצירה "American Life" באתר מיוזיק בריינז סרטון השיר "American Life" באתר יוטיוב "Madonna Chart History". Billboard. נבדק ב-2018-04-24. American Life - Madonna | Song Info | AllMusic, AllMusic "American Life". Rolling Stone. נבדק ב-2018-04-24. "Album Review: Madonna - American Life". DrownedInSound (באנגלית). נבדק ב-2018-04-24. R.I.P. Blender Magazine | Pitchfork, pitchfork.com (באנגלית) Nielsen Business Media Inc, Billboard, Nielsen Business Media, Inc., 2003-04-26. (באנגלית) Steffen Hung, danishcharts.com - Madonna - American Life, www.danishcharts.com Steffen Hung, italiancharts.com - Madonna - American Life, www.italiancharts.com Steffen Hung, Madonna - American Life - swisscharts.com, www.swisscharts.com Official Charts Company, www.officialcharts.com (באנגלית) Steffen Hung, australian-charts.com - Madonna - American Life, www.australian-charts.com ARIA Charts - Accreditations - 2003 Singles, www.aria.com.au (באנגלית) Madonna Re Invention Tour Live From Lisbon Full Show HD.3gp, Vimeo (באנגלית) "Madonna: Tears of a Clown". Madonnapedia (באנגלית). נבדק ב-2018-04-24. "ARIA Charts – Accreditations – 2003 Singles" "French single certifications – Madonna – American Life" Madonna: Her Singles sales & Chart History Updated (1982 - 2015)
גאנט

תרשים גאנט הוא תרשים המשמש לתיאור פעילויות עם הקשרים ביניהן תוך ציון הזמן של כל פעילות ופעילות. התרשים פותח על ידי הנרי גאנט בשנת 1910. גאנט יצר לא מעט תרשימים שונים, אך "תרשים הגאנט" כפי שמוכר לנו היום פותח לצורתו הסופית על ידי W. Clark בשנת 1942. לאחר היווצרו הפך התרשים לתקן בניהול פרויקטים. התרשים נתון לשדרוגים עם התפתחות טכנולוגיית מידע. בתרשימים מודרניים מופיעים התלות והקשרים בין הפעילויות בפרויקט (לדוגמה, איזו משימה חייבת להתבצע לפני או במקביל לאחרת). נוסף על כך, לעיתים משוקף גם אחוז-הביצוע הרצוי של כל פעילות בהתאם לזמן הכולל שלה ואף ניתן לעדכן תדיר את אחוז הביצוע המצוי, ככלי לזיהוי פערים. הנחות מודל גאנט הן: משכי הפעילויות ידועים מראש קשר קדימויות סוף-התחלה אין פיצול פעילויות אין אילוצי משאבים ניתן להתחיל לבצע כל פעילות ב-ES (זמן התחלה המוקדם ביותר) שלה מדיה וקבצים בנושא גאנט בוויקישיתוף איך להכין תרשים גאנט ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
תורינגברט, רוזן אסביי

תורינגברט, רוזן אסביי (735–770), היה אציל פרנקי, רוזן וורמס ואזור הריין, ורוזן אסביי, ובנו של רובר הראשון, דוכס נויסטריה. תורינגברט הוא אב קדמון של בית קאפה (כולל בית ולואה ובית בורבון), אשר שלטו בפורטוגל, ספרד, צרפת, לוקסמבורג, פארמה, ברזיל וממלכת שתי הסיציליות. לתורינגברט ואשתו (שמה לא ידוע) היה ילד אחד: רובר השני, רוזן אסביי  בשנת 770 מת תורינגברט, ובנו רובר השני ירש את נחלותיו ותאריו. אחד מצאצאיו של תורינגברט היה איג קאפה, מלך צרפת, מייסד שושלת המלוכה הצרפתית אשר שלטה בצרפת ברציפות עד 1848, למעט הפסקה קצרה שנגרמה על ידי המהפכה הצרפתית והאימפריה הצרפתית הראשונה. הקו הצעיר שלט בספרד מאז 1700, והמלך הנוכחי פליפה השישי הם צאצאים ישירים שלו. Bouchard 2015, p. 186.
יחסי איראן–מלזיה

יחסי איראן–מלזיה (בפרסית: روابط ایران و مالزی, במלאית: Hubungan Iran–Malaysia) הם היחסים הדיפלומטיים בין הרפובליקה האסלאמית של איראן ובין פדרציית מלזיה. היחסים הדיפלומטיים שבין איראן למלזיה החלו מאז הכרזת עצמאותה של מלזיה. שתי המדינות חברות בארגון לשיתוף פעולה אסלאמי. היחסים בין המדינות החלו להיות מתוחים בשל התערבויות של ממשלת איראן לקידום האסלאם השיעי כנגד החלטת ממשלת מלזיה למנוע פעילותם של השיעים. שתי המדינות שיתפו פעולה במספר פרויקטים תעשייתיים גדולים, שרובם בתחום האנרגיה. באוקטובר 2007, איראן ומלזיה פעלו לקראת עסקת נפט רחבה עם ונצואלה וסוריה. בדצמבר 2007, שתי המדינות חתמו על עסקה בהיקף של 6 מיליארד דולר לפיתוח שטחי שדות הגז באיראן. בינואר 2017, שתי המדינות חתמו על הסכם סחר חופשי. נכון ל-2015, כ-5000 סטודנטים איראנים גרים במלזיה ואילו רק 15 סטודנטים מלזים גרים באיראן. בשנת 2015, שווי הסחורה שיוצאה ממלזיה לאיראן הגיעה לסך 500 מיליון דולר אמריקאי והיא כללה בעיקר שמן דקלים, שמן קוקוס, תה, גומי ועוד. באותה שנה, שווי הסחורה שיוצאה מאיראן למלזיה הגיעה לסך 33.7 מיליון דולר אמריקאי והיא כללה בעיקר פירות טרופים, אגוזים, ענבים, קוקס נפט ועוד. איראן מיוצגת במלזיה על ידי שגרירות בקואלה לומפור, בירת מלזיה. מלזיה מיוצגת באיראן על ידי שגרירות בטהראן, בירת איראן. מדיה וקבצים בנושא יחסי איראן–מלזיה בוויקישיתוף "Iran-Malaysia ties: To strengthen commonalities". NST Online (באנגלית). 2016-11-05. נבדק ב-2018-04-24. "No safe place for SEAsia's Shia Muslims" (באנגלית אמריקאית). נבדק ב-2018-04-24. "Malaysian government to Shia Muslims: Keep your beliefs to yourself". Public Radio International (באנגלית אמריקאית). נבדק ב-2018-04-24. Malaysia-Iran Foreign Relations, Critical Threats "Syria, Iran, Malaysia and Venezuela ink 2.6-billion-dollar oil deal". 2007-10-30. נבדק ב-2018-04-24. Aresu Eqbali, Iran-Malaysia sign 6 billion dollar gas deal, The Sydney Morning Herald, ‏2007-12-26 (באנגלית) Malaysia set to pursue FTA with Iran by end-Jan 2017 - Business News | The Star Online, www.thestar.com.my Iran keen to have more Malaysian students | Malay Mail, m.themalaymailonline.com "Embassy of Iran in Kuala Lumpur, Malaysia - Embassy WorldWide". Embassy WorldWide (באנגלית בריטית). נבדק ב-2018-04-24. "Embassy of Malaysia in Tehran, Iran - Embassy WorldWide". Embassy WorldWide (באנגלית בריטית). נבדק ב-2018-04-24.
מגדלנה זיבילה מהולשטיין-גוטורפ

מגדלנה זיבילה מהולשטיין-גוטורפ (בגרמנית: Magdalena Sibylla von Holstein-Gottorp;‏ 1631 - 1719), הייתה בתו של פרידריך השלישי, דוכס הולשטיין-גוטורפ, ואשתו של גוסטב אדולף, דוכס מקלנבורג-גיסטרוב. מגדלנה זיבילה נולדה בשנת 1631 בטירת גוטורפ, לפרידריך השלישי, דוכס הולשטיין-גוטורפ ולמריה אליזבת, דוכסית סקסוניה, בתם של יוהאן גאורג הראשון, הנסיך הבוחר מסקסוניה ומגדלנה זיבילה, דוכסית פרוסיה. ב-28 בדצמבר 1654 התחתנה סופיה אוגוסטה עם גוסטב אדולף, דוכס מקלנבורג-גיסטרוב, ממנו נולדו לה 11 ילדים. בשנת 1695 מת בעלה ללא בנים, ובעקבות כך פרץ סכסוך ירושה בין אדולף פרידריך, דוכס מקלנבורג-שטרליץ לאחיינו פרידריך וילהלם, דוכס מקלנבורג-שוורין. לאחר מאבק ירושה למעלה מ-5 שנים, הגיעו השניים בשנת 1701 להסכם; אדולף פרידריך ייסד את דוכסות מקלנבורג-שטרליץ, ואילו פרידריך וילהלם קיבל את דוכסות מקלנבורג-שוורין. מגדלנה זיבילה המשיכה לגור בטירה בגיסטרו, עד מותה בשנת 1719. ב-28 בדצמבר 1654 התחתנה מגדלנה זיבילה עם גוסטב אדולף, דוכס מקלנבורג-גיסטרוב, ממנו נולדו לה 11 ילדים: יוהאן, נסיך הכתר של מקלנבורג-גיסטרוב (1655–1660). אלאונורה ממקלנבורג-גיסטרוב (1651–1652). מריה ממקלנבורג-גיסטרוב (1659–1701), התחתנה עם אדולף פרידריך השני, דוכס מקלנבורג-שטרליץ. מגדלנה ממקלנבורג-גיסטרוב (1660–1702). סופיה ממקלנבורג-גיסטרוב (1662–1738), התחתנה עם כריסטיאן אולריך הראשון, דוכס וירטמברג-אלס. כריסטינה ממקלנבורג-גיסטרוב (1663–1749), התחתנה עם לודוויג כריסטיאן, רוזן שטולברג-גדרן. קרל, נסיך הכתר של מקלנבורג-גיסטרוב (1664–1688), התחתן עם מריה אמליה מברנדנבורג. הדוויג ממקלנבורג-גיסטרוב (1666–1735), התחתנה עם אוגוסט, דוכס סקסוניה-מרזבורג-צרביג. לואיזה ממקלנבורג-גיסטרוב (1667–1721), התחתנה עם פרדריק הרביעי, מלך דנמרק. אליזבת ממקלנבורג-גיסטרוב (1668–1738), התחתנה עם היינריך, דוכס סקסוניה-מרזבורג. אוגוסטה ממקלנבורג-גיסטרוב (1674–1756). מדיה וקבצים בנושא מגדלנה זיבילה מהולשטיין-גוטורפ בוויקישיתוף מגדלנה זיבילה מהולשטיין-גוטורפ, באתר "Find a Grave" (באנגלית)
יחסי אלג'יריה–מלזיה

יחסי אלג'יריה–מלזיה (בערבית: العلاقات الجزائرية الماليزية, במלאית: Hubungan Algeria–Malaysia) הם היחסים הדיפלומטיים בין הרפובליקה האלג'יראית הדמוקרטית העממית ובין פדרציית מלזיה. השגרירות האלג'ירית במלזיה נפתחה ב-1993 עם נשיא אלג'יריה עבד אל-עזיז שביקר במלזיה פעמיים ב-2003. באותה שנה, נחתמו בין המדינות מספר הסכמים, הכוללים הסכם סחר דו-צדדי, טכנולוגיות מידע ותקשורת וכן שיתוף פעולה בין העיתונאות האלג'ירית לבין סוכנות הידיעות הלאומית המלזית. בשנת 2015, שווי הסחורה שיוצאה ממלזיה לאלג'יריה הגיעה לסך 240 מיליון דולר אמריקאי והיא כללה בעיקר שמן דקלים, מרגרינה, מעגלים משולבים, מחשבים, טלפונים, סבונים ועוד. באותה שנה, שווי הסחורה שיוצאה שיוצאה מאלג'יריה למלזיה הגיעה לסך 166 מיליון דולר אמריקאי וכמעט כולה כללה גז בישול. בשנת 2014, שווי הסחורה שיוצאה ממלזיה לאלג'יריה הגיעה לסך 206 מיליון דולר אמריקאי והיא כללה בעיקר טלפונים, מעגלים משולבים, שמן דקלים, כפפות גומי, מכונות ניקיון, מזגנים ועוד. באותה שנה, שווי הסחורה שיוצאה מאלג'יריה למלזיה הגיעה לסך 61.4 מיליון דולר אמריקאי שכמעט כולה כללה גז בישול. אלג'יריה מיוצגת במלזיה על ידי שגרירות בקואלה לומפור, בירת מלזיה. מלזיה מיוצגת באלג'יריה על ידי שגרירות באלג'יר, בירת אלג'יריה. Algeria Embassy K.Lumpur, algerianembassy.org.my Products that Malaysia exports to Algeria (2014), The Observatory of Economic Complexity (באנגלית) (ארכיון) Products that Malaysia imports from Algeria (2014), The Observatory of Economic Complexity (באנגלית) (ארכיון) Products that Malaysia exports to Algeria (2015), The Observatory of Economic Complexity (באנגלית) (ארכיון) Products that Malaysia imports from Algeria (2015), The Observatory of Economic Complexity (באנגלית) (ארכיון) "Embassy of the People's Democratic Republic of Algeria - Embassy WorldWide". Embassy WorldWide (באנגלית בריטית). נבדק ב-2018-04-24. "Embassy of Malaysia in Algiers, Algeria - Embassy WorldWide". Embassy WorldWide (באנגלית בריטית). נבדק ב-2018-04-24.
שלמה יצחקי

האם התכוונתם ל... רש"י (רבי שלמה יצחקי) - תלמיד חכם שפעל בצרפת במאה ה-11, נחשב לגדול פרשני התנ"ך והתלמוד שלמה יצחקי (איש חינוך) – ממיסדי קיבוץ עברון ומנהל סמינר הקיבוצים בין 1974 ל-1986 שלמה יצחקי (סטטיסטיקאי) – הסטטיסטיקן הממשלתי הראשי בין 2001 ל-2012
לוקו ירוסלבל

מועדון ההוקי קרח לנוער לוקו ירוסלבל (ברוסית: Молодёжный хоккейный клуб «Локо» Ярославль) הוא מועדון הוקי קרח מהעיר ירוסלבל, המשחק בליגת ההוקי לנוער. המועדון מהווה לקבוצת הנוער של קבוצת לוקומוטיב ירוסלבל. הוקם בשנת 2009 ומארח את משחקי הבית ב"ארנה 2000" בירוסלבל. פרק זה טעון עדכון. אנא תרמו לוויקיפדיה ועזרו לעדכן אותו. ליגת MHL מחזיקת גביע חרלמוב (3): 2016, 2018, 2019 גביע העולם לקבוצות נוער זכייה (3): 2016, 2018, 2019 מדיה וקבצים בנושא לוקו ירוסלבל בוויקישיתוף אתר האינטרנט הרשמי של לוקו ירוסלבל פרופיל הקבוצה באתר MHL